CELEX: 32021R0053
Language: bg
Date: 2021-01-22 00:00:00
Title: Регламент за изпълнение (ЕС) 2021/53 на Комисията от 22 януари 2021 година за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак

25.1.2021   
               
               
                  BG
               
               
                  Официален вестник на Европейския съюз
               
               
                  L 23/16
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/53 НА КОМИСИЯТА
         от 22 януари 2021 година
         за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1210/2003 на Съвета от 7 юли 2003 г. относно определени специфични ограничения върху икономическите и финансовите отношения с Ирак и за отмяна на Регламент (ЕО) № 2465/96 (1), и по-специално член 11, буква б) от него,
         като има предвид, че:
         
                     (1)
                  
                  
                     В приложение IV към Регламент (ЕО) № 1210/2003 са изброени физическите и юридическите лица, органите или образуванията, свързани с режима на бившия президент Саддам Хюсеин, за които се прилага замразяването на финансови средства и икономически ресурси и забраната да се предоставят финансови средства или икономически ресурси.
                  
               
                     (2)
                  
                  
                     На 18 януари 2021 г. Комитетът по санкциите към Съвета за сигурност на Организацията на обединените нации реши да извади две физически лица от списъка на лицата и образуванията, по отношение на които следва да се прилагат мерките за замразяване на средства и икономически ресурси.
                  
               
                     (3)
                  
                  
                     Поради това приложение IV към Регламент (ЕО) № 1210/2003 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение IV към Регламент (ЕО) № 1210/2003 се изменя в съответствие с посоченото в приложението към настоящия регламент.
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 22 януари 2021 година.
            
               
                  За Комисията,
               
               
                  от името на председателя,
               
               
                  Генерален директор
               
               
                  Генерална дирекция „Финансова стабилност, финансови услуги и съюз на капиталовите пазари“
               
            
         
         
            (1)  ОВ L 169, 8.7.2003 г., стр. 6.
      
      
         
            ПРИЛОЖЕНИЕ
            В приложение IV към Регламент (ЕО) № 1210/2003 се заличават следните вписвания:
            
                        „31.
                     
                     
                        ИМЕ: Zuhair Talib Abd-al-Sattar Al-Naqib. ДАТА НА РАЖДАНЕ/МЯСТО НА РАЖДАНЕ: приблизително 1948 г. НАЦИОНАЛНОСТ: иракска. ОСНОВАНИЕ ОТ РЕЗОЛЮЦИЯ НА СЪВЕТА ЗА СИГУРНОСТ НА ООН 1483: Директор, Военно разузнаване.“
                     
                  
                        „33.
                     
                     
                        ИМЕ: Amir Rashid Muhammad Al-Ubaidi. ДАТА НА РАЖДАНЕ/МЯСТО НА РАЖДАНЕ: 1939 г., Багдад. НАЦИОНАЛНОСТ: иракска. ОСНОВАНИЕ ОТ РЕЗОЛЮЦИЯ НА СЪВЕТА ЗА СИГУРНОСТ НА ООН 1483: Министър на петрола, от 1996 до 2003 г.; Ръководител, Организация за военна индустриализация, началото на 1990-те г.“.